യുവതിയുടെ ചിത്രങ്ങള് സമൂഹ മാദ്ധ്യമങ്ങളില് പ്രചരിപ്പിച്ചയാള് പിടിയില് ചവറ : യുവതിയെ അധിക്ഷേപിക്കുന്ന ചിത്രങ്ങള് സമൂഹ മാദ്ധ്യമങ്ങളിലൂടെ പ്രചരിപ്പിച്ചയാളെ തെക്കുംഭാഗം പൊലീസ് അറസ്റ്റ് ചെയ്തു. പത്തനംതിട്ട ജില്ലയില് റാന്നി നെല്ലിക്ക മണ് ചെറിയ മൂഴി തടത്തില് വീട്ടില് രാജേഷ് കുമാര് 32 ആണ് പൊലീസ് പിടിയിലായത്. വ്യാജ ഫേസ് ബുക്ക് അക്കൗണ്ടിലൂടെയാണ് വിവാഹിതയും ഒരു കുട്ടിയുടെ അമ്മയുമായ യുവതിയുമായി ചങ്ങാത്തത്തിലാവുന്നത്. തുടര്ന്ന് യുവതിയുടെ ചിത്രങ്ങള് കൈക്കലാക്കി സമൂഹമാദ്ധ്യമങ്ങളില് പ്രചരിപ്പിക്കുകയായിരുന്നു. യുവതിയുടെ പരാതിയെ തുടര്ന്ന് തെക്കുംഭാഗം പൊലീസ് കേസെടുത്തു. തെക്കുംഭാഗം ഇന്സ്പെക്ടര് എം.ദിനേഷ് കുമാര് , ഇന്സ്പെക്ടടര്മാരായ എം. സുജാതന് പിള്ള , സി.പി.വിജയകുമാര് , എ.എസ് ഐ ക്രിസ്റ്റിന് അന്റണി, സി. പി .ഒ സലീന, മഞ്ജു എന്നിവരടങ്ങിയ സംഘമാണ് പ്രതിയെ പിടികൂടിയത്. പ്രതിയെ റിമാന്ഡ് ചെയ്തു.